སྤྱི་ལོ་༡༩༡༤ལོ་ནས་༧གོང་ས་མཆོག་གི་ཐུགས་བཀོད་བཞིན་དཔོན་དམག་བློ་རིག་བཀྲ་བ་སྐོར་ཞིག་རྒྱ་གར་ལ་དམག་སྦྱོང་དུ་མངགས་ཤིང་།ལ་ལ་རྒྱལ་རྩེ་དང་ལ་ལ་དབྱིན་ཇིའི་ཚོང་དོན་སྡོད་སྒར་དུ་དམག་སྦྱོང་དང་མཚོན་ཆ་བཀོལ་སྟངས་སོགས་བསླབ་ཏུ་བཅུགདབྱིན་གཞུང་ནས་མེ་སྒྱོག་དང་འཕྲུལ་མདའ་སོགས་ཉོ་སྒྲུབ་དང་།ཨུ་རུ་སུ་དང་དབྱིན་ཇི།ཉི་ཧོང་བཅས་ནས་དམག་རྩེད་དགེ་རྒན་གདན་ཞུ་བྱས་ཏེ་བོད་དམག་ལ་དེང་དུས་ཀྱི་དམག་རྩལ་དང་མཚོན་ཆ་བཀོལ་སྟངས་སོགས་འཛུབ་ཁྲིད་གང་ལེགས་བྱས།དེ་ལྟར་དམག་དཔུང་གསར་འཛུག་དང་སྦྱོང་བརྡར་གྱི་བྱ་བཞག་རྒྱུན་བསྐྱངས་ཏེ་བགྲང་བྱ་བཅུ་ཕྲག་ལྷག་འགོར་ཞིང་།རིམ་གྱིས་འཕེལ་རྒྱས་སུ་འགྲོ་བ་དང་དུས་མཚུངས་སུ་མི་འདོད་པའི་འགལ་རྐྱེན་སྐོར་ཞིག་ཀྱང་ཕྱོགས་འགའ་ཞིག་ནས་ལྷགས་པ་སྟེ།ཕྱོགས་གཅིག་ནས་དམག་ཕོགས་ས་ཁྲལ་ཐད་བཀྲ་ཤིས་ལྷུན་པོ་དང་གཞུང་སའི་བར་འགལ་བ་བྱུང་བ་དང་།ཕྱོགས་གཞན་ཞིག་ནས་སྐུ་སྲུང་དམག་མི་དང་བདེ་སྲུང་བའི་བར་འཁྲུག་རྩོད་ཤོར་བ་དང་།དེ་མིན་མདའ་དཔོན་ན་གཞོན་ཚོགས་པའི་གྱེན་ལོག་སོགས་ཀྱིས་ཀྱང་སྐབས་དེའི་ཡར་རྒྱས་སུ་འགྲོ་བཞིན་པའི་དམག་དོན་གྱི་བྱ་བཞག་སྐོར་ལ་འགོག་གནོན་དང་ཤུགས་རྐྱེན་ཆེན་པོ་ཐེབས་ཡོད།